19 जून को सेलिब्रेट करेंगे 58वां बर्थडे, सिंगापुर ट्रिप पर है कपल
Ashish Vidyarthi 58th Birthday Celebration. आशीष विद्यार्थी 19 जून को अपना 58वां बर्थडे सेलिब्रेट करेंगे। उन्होंने हाल ही में सोशल मीडिया पर अपनी वाइफ रुपाली बरुआ के साथ वेकेशन मनाते हुए फोटो पोस्ट की है
आशीष विद्यार्थी 19 जून को अपना 58वां बर्थडे सेलिब्रेट करेंगे। उन्होंने हाल ही में सोशल मीडिया पर अपनी वाइफ रुपाली बरुआ के साथ वेकेशन मनाते हुए फोटो पोस्ट की है। इस फोटो में आशीष अपनी पत्नी रुपाली के साथ टूरिस्ट बस में बैठे हुए हैं। दोनों कैमरे की तरफ देखकर मुस्कुरा रहे हैं। पिछले महीने आशीष विद्यार्थी ने दूसरी शादी की।
फोटो पर यूजर्स ने दी आशीष विद्यार्थी को बधाई 
एक्टर ने फोटो शेयर करते हुए लिखा- थैंक यू डियर दोस्त, फॉर योर लव एंड विशेज! इतनी सुंदर फोटो क्लिक करने के लिए शुक्रिया टिनटिन! सोशल मीडिया पर यूजर्स इस पोस्ट पर आशीष को बधाई दे रहे हैं। एक यूजर ने कमेंट करते हुए लिखा- सिंगापुर में आपका स्वागत है, काश मैं आपसे मिल पाता! वहीं एक यूजर ने लिखा- आपको बधाई हो दादा! आप दोनों एक-दूसरे के लिए बने हैं।
25 मई को आशीष ने की रूपाली से शादी 
आशीष विद्यार्थी ने 25 मई को इंटिमेट सेरेमनी में रुपाली बरुआ से शादी की थी। आशीष विद्यार्थी की पहली पत्नी पीलू विद्यार्थी हैं। 2022 में कपल ने डिवोर्स फाइल किया था। इनका 22 साल का एक बेटा भी है- अर्थ। कपल अपने बेटे की को-परेंटिंग कर रहे हैं। आशीष ने कुछ दिनों पहले सोशल मीडिया पर पोस्ट कर डिवोर्स की जानकारी दी थी।